MIKOŁEJ
Za bajtla dycki mialach duzo uciechy bez te dwa ostatnie miesionce roku: listopad i grudziyn. Bo prawie w tych miesioncach sie duzo dziolo i dostowalach nojwiyncy gyszynkow. Zaczynalo sie od Wszystkich Swiyntych, potym fajrowali my moj gyburtstag, zas za dwa tydnie bola Barborka, a dwa dni niyskorzyj po swiyntowaniu Dnia Gornika, czyli Barborki, przichodziol swiynty Mikolej.
Pamiyntom, jak do nos do dom przilaziol prawdziwy swiynty Mikolej, obleczony w dugi, czerwony mantel, miol tako miynko, ciciato biolo broda, nad oczami biole brwi, a na glowie tako szpiczasto mycka. Jo juz dziyn przodzi niy poradziola spac, yno czekalach na tego Mikoleja. No i jak juz prziszol tyn wieczor, kedy miol tyn swiynty przisc, to Mama mie wypucowala, fajnie oblykla i czekali my wszyscy. Nogle do dzwiyrzow ktos zaklupol. Mama otwarla i…wloz dugo przezy mie oczekiwany gosc: SWIYNTY MIKOŁEJ.
Piyknie wyglondol w tym czerwonym mantlu z wielgim miechym na puklu, i …co bolo ciekawe, to woniol tak piyknie, jak moja starszo kuzynka Dora. Pomyslalach se, ze musiol tyz odwiedzic Dora, bez toz tak wonio.
No i sie zaczlo: nojprzod musialach pedziec, jak mi na miano, potym kozol mi rzykac. Pamiyntom, ze pedzialach w raji wszystke modlitwy, jake znalach: Aniele Bozy, Zdrowas Maryjo itd. Potym musialach zaspiywac jakos spiywka, a na som koniec sie spytol Mamy i Papy, eli bolach grzeczno bez colki rok. No prawie tego pytania sie bolach, bo przeca bajtel niy zawsze sucho, co Mama godo, ale moje Ojce fest mi przoli i niy poklachali na mie nic a nic.
No toz oficjalno czynsc bola za mnom.
Mikolej otwar miech, kery zaroz na poczontku jak wloz sciepnol z pukla, bo musiol byc fest ciynzki, i postawiol wele siebie na dylowce. Potym zaczon rozdowac gyszynki. Przodzi dostala cosik tam Mama, ale juz niy spomna, co to bolo. Potym w raji bol Papa, i pamiyntom gynau, co dostol: flaszka mlyka, tytka z oszkrabinami z kartofli i drugo tytka z wonglym. Nooo, jak jo to widziala, to se pomyslalch, ze mom przerombane i dostana jeszcze myni. Potym dostali Hanzlik, Pyjter i Jorgus jakes gyszynki, ale tyz juz niy wiym, co to bolo. No i entlich jo prziszlach dran. Dostalach tytka z fajnymi maszketami, ksionzka i…piykno lalka…nojpiykniejszo na swiecie lalka! Miala obleczony taki piykny, czerwony z biolymi punktami klajdzik. Zaparlo mi dech i niy poradziolach Mikolejowi pedziec nawet „dziynkuja”. Ale on sie na mie niy gorszol, yno mie wysciskol i przikozol, cobych bez tyn rok bola grzeczno to zas przidzie do mie, bo on yno do grzecznych dzieckow przilazi i dowo gyszynki. A ze on jest swiynty, to wszystko widzi i wiy.
Poszol!
Terozki prziszlo mi czekac jeszcze pora tydni na Dzieciontko i nowe gyszynki.
Dycki sie dziwowalach, jak tyn Mikolej poradzi w jedyn dziyn odwiedzac tela dzieckow na roz. Wyklerowala mi to ciotka Lyjna, jak dowala mi gyszynki od Mikoleja, bo on bol u nij pora dni nazod i przikozol ji, coby mi je dala. Mikolej juz dugo przed swiyntym roznosi gyszynki po ludziach, bo w jedyn dziyn niy dol by rady odwiedzic wszystkich.
Niyskorzyj, jak mi juz tak bolo ze siedym lot, to cosik sznupalach na gorze i znodlach…mycka mikolejowo! Z larmym polecialach z niom w rynkach do Mamy, ize Mikolej jom u nos straciol. I wtedy to Mama musiala mi wyeklerowac, ze to ludzie przeblykajom sie za sw. Mikoleja, a jo juz jest wielgo, to musza wiedziec prowda. Bolach fest a fest zawiedziono, i mialach stracha, ze na Mikoleja niy dostana gyszynkow. Bo jak idzie dostac cos od kogos, kogo tak richtig niy ma?. I terozki sie dowiedzialach, czamu tyn swiynty Mikolej tak fajnie woniol na moja kuzynka Dora…
Barbara Matusiewicz.
szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn sot_Latn